;OMMI SS IONEN FOR DE EUROPÆISKE FÆLLESSKABER 
K0MC92) 91 ende I i g udg. 
Bruxelles, den 21 . april 1992 
Forslag t i I 
RÅDETS BESLUTNING 
om et flerårigt program for 
udvikling af fællesskabsstatistikker 
over forskning, udvikling og innovation 
(forelagt af Kommissionen) 

~l-
Begrundelse 
Indledning 
Fællesskabet har nu i nogle år fort en politik til fremme af innovationer og 
til fremme af markedet for informations- og telekommunikationsudstyr og 
-ydelser. Formålet med denne politik har været at tage fat på et problem, som 
man er meget optaget af på fællesskabsplan, nemlig EF-industriernes 
konkurreceevne på verdensmarkedet i almindelighed og over for deres store 
samhandelspartnere De Forenede Stater og Japan i særdeleshed. 
Man har længe været klar over, at forskning og teknologisk udvikling (FTU) er 
et vigtigt element i innovationsprocessen og et nøglebegreb af afgørende 
betydning for konkurrenceevnen. 
Desværre kommer mange konkurrenceevneindikatorer "for sent", da de som oftest 
indikerer, hvad der allerede er sket eller, i bedste fald, hvad der er ved at 
ske i industrisektoren. På den anden side er indikatorer baseret på 
forskning, teknologisk udvikling og innovationsstatistik, tidlige 
advarselssignaler og tegn på, hvad man kan vente sig i fremtiden. For de 
politiske ideologer og planlæggere er sådanne indikatorer uundværlige. 
Kommissionen behøver statistiske oplysninger om FTU af politiske grunde, især 
af hensyn til gennemførelsen af det indre marked og oprettelsen af et 
europæisk socio-økonomisk område. 
Medlemsstaternes statistiske kontorer med Eurostat som koordinator spiller en 
stor rolle, når det drejer sig om at opfylde Fællesskabets behov for disse 
statistiske oplysninger. 
Baggrundsorientering 
I 1989 henledte Udvalget for Videnskab og Teknologisk Forskning Kommissionens 
opmærksomhed på visse svagheder inden for Fællesskabets F&U-statistik. En 
ekspertgruppe holdt møde på initiativ af den nederlandske delegation og 
fremkom med en række forslag til afhjælpning af de øjeblikkelige mangler, 
især med hensyn til bedre metoder til at opfylde brugernes behov. 
Som respons på disse forslag og i et forsøg på at forbedre indsamlingen af 
pålidelige og sammenlignelige oplysninger om forskning, teknologisk udvikling 
og innovation skred Eurostat til handling på en række områder i 1990, men der 
er behov for yderligere foranstaltninger. 
Disse foranstaltninger omfatter: 
revision af den nomenklatur (NABS), der anvendes ved den årlige 
undersøgelse 
regionalisering af visse statistikker af særlig interesse for 
Fællesskabet 
- oplysninger om menneskelige ressourcer 
- oplysninger om F&U i den private sektor 
evaluering af virkningen af FTU og teknologisk innovation. 
Formålet med beslutningen 
Formålet er at redegøre for de forskellige foranstaltninger, der er 
nødvendige for udviklingen af et integreret informationssystem om forskning, 
teknologisk udvikling og innovation, og kæde disse sammen med en bestemt 
gennemførelsesprocedure, der skal sikre, at de er hensigtsmæssige, 
konsekvente og effektive. 
Mere specifikt er formålet med det program, der redegøres for i beslutningen: 
1. - at skabe en europæisk referenceramme for statistikker over forskning, 
teknologisk udvikling og innovation, og 
2. - inden for de rammer, som skabes af internationale organisationer (som 
f.eks. OECD og UNESCO), at definere de begreber og metoder, der skal 
anvendes til forberedelse, overvågning og evaluering af Fællesskabets 
politik og til at opfylde de krav, der stilles af nationale, 
regionale og lokale myndigheder samt af internationale 
organisationer, erhvervsdrivende, erhvervsorganisationer og andre 
interesserede parter. 
Der skal træffes følgende foranstaltninger i henhold til programmet: 
a) analyse og evaluering af brugernes behov for statistikker over forskning, 
udvikling og innovation 
b) udvikling af en metodologi til statistikker over forskning, udvikling og 
innovation 
c) registrering af de foreliggende oplysninger om forskning, udvikling og 
innovation 
d) skabelse af de organisatoriske og tekniske rammer for et statistisk 
informationssystem om forskning, udvikling og innovation 
e) gennemførelse af pilotundersøgelser 
f) udvikling af det grundlæggende statistiske værktøj 
Hensigten med programmet er at fremme konvergensen mellem de nationale 
statistiske systemer vedrørende FTU og innovation med henblik på at få 
oprettet et statistisk informationssystem på europæisk plan. 
- / 
Forsi ag t i I 
RÅDETS AFGØRELSE 
om et flerårigt program for 
udvikling af fællesskabsstatistikker 
over forskning, udvikling og innovation 
RÅDET FOR DE EUROPÆISKE FÆLLESSKABER HAR -
under henvisning til Traktaten om Oprettelse af Det Europæiske Økonomiske 
Fællesskab, særlig artikel 213, 
under henvisning til forslag fra Kommissionen, 
under henvisning til udtalelse fra Europa-Parlamentet, 
under henvisning til udtalelse fra Det Økonomiske og Sociale Udvalg, og 
ud fra følgende betragtninger: 
Der er behov for, at statistikker over forskning, udvikling og innovation 
styrkes, således at den politik, der føres på nationalt plan, kan 
sammenlignes og analyseres; 
i Rådets resolution af 19. juni 1989 om iværksættelse af en plan for 
prioriterede aktioner vedrørende statistisk information: De Europæiske 
Fællesskabers statistiske program (1989-1992)1) fremhæves behovet for en 
global og sammenhængende ramme, der vil kunne opfylde Fællesskabets behov for 
statistisk information gennem en indbyrdes tilnærmelse af metoderne og et 
fælles grundlag for begreber, definitioner og standarder; 
denne udvikling indgår i De Europæiske Fællesskabers statistiske program for 
1993-1997; 
udformningen af en politik, der skal fremme udviklingen, forudsætter nøjagtig 
faktuel viden om tendenser inden for forskning og udvikling; 
der er udarbejdet statistiske indikatorer, der kan anvendes til at styre 
politikken på det videnskabelige og teknologiske område i medlemsstaterne og 
Fællesskabet som helhed; 
disse statistiske indikatorer supplerer og har væsentlig betydning på andre 
prioriterede områder og programmer inden for EØF, f.eks. SPRINT-programmet 
for innovation og teknologioverførsel^) og det regionale program STRIDE^); 
med henblik på særprogrammer til gennemførelse af rammeprogrammerne for 
Fællesskabets forskning og teknologiske udvikling og selve rammeprogrammerne 
er der behov for et statistisk informationssystem for forskning og 
teknologisk udvikling; 
1) EFT nr. C 161 af 28.6.1989, s. 1. 
2) EFT nr. L 112 af 25.4.1989, s. 12. 
3) EFT nr. C 196 af 4.8.1990, s. 18. 
> 
der er for øjeblikket en varierende mængde statistiske oplysninger i de 
enkelte medlemsstater, og de data, der findes, er ikke altid sammenlignelige; 
indførelsen af et statistisk informationssystem for forskning, udvikling og 
innovation forudsætter en række indbyrdes forbundne aktioner fra fastlæggelse 
af behovet til udbredelse af information, og disse bør tilrettelægges inden 
for en fælles ramme; 
rettidig indberetning af egnede sammenlignelige data kan kun sikres gennem 
udstedelse af hensigtsmæssige retsforskrifter, og disse retsforskrifter skal 
udarbejdes i samarbejde med de berørte tjenestegrene i Kommissionen; det vil 
være mest hensigtsmæssigt, at Kommissionen opstiller retsforskrifterne efter 
høring af medlemsstaterne; 
de nærmere enkeltheder vedrørende de data, som medlemsstaterne skal 
indberette til Kommissionen, bør af hensyn til dataenes anvendelighed og 
sammenlignelighed fastsættes af Kommissionen i overensstemmelse med godkendte 
definitioner og metoder, der er fastlagt af OECD, UNESCO og andre 
internationale organisationer; 
erhvervslivets og myndighedernes dataindsamling bør forenkles så meget som 
muligt, samtidig med at dataenes kvalitet sikres; dette er muligt ved 
udvikling af hensigtsmæssige statistiske redskaber; 
det er af afgørende betydning, at der sker en samordning af udviklingen af 
statistikker over officiel forskning, udvikling og innovation for at 
imødekomme de vigtigste behov på internationalt, nationalt og regionalt plan 
samt inden for Fællesskabet til de lavest mulige omkostninger for det 
offentlige og private; 
denne samordning kan mest hensigtsmæssigt og effektivt ske inden for de 
eksisterende samarbejdsprocedurer mellem Kommissionen, internationale 
organisationers statistiske kontorer og medlemsstaternes statistiske 
kontorer; der bør derfor vedtages et femårigt program for at sikre denne 
koordinerede udvikling; 
høring af medlemsstaterne om gennemførelsen af dette program kan ske gennem 
det udvalg for De Europæiske Fællesskabers statistiske program, som blev 
nedsat ved Rådets afgørelse 89/382/EØF af 19. juni 19894), og dette udvalg 
kan også anmodes om at afgive udtalelse om bestemte forslag fra Kommissionen 
om medlemsstaternes indsamling og fremsendelse af statistiske data; 
Udvalget for Videnskabelig og Teknisk Forskning (CREST)5) har afgivet 
udtalelse -
4) EFT nr. L 181 af 28.6.1989. s. 47. 
5) EFT nr. C 7 af 29.1.1974, s. 2. 
VEDTAGET FØLGENDE BESLUTNING: 
Artikel 1 
Herved opstilles det flerårige program (1993-1997) for udvikling af 
fællesskabsstatistikker over forskning, udvikling og innovation (i det 
følgende benævnt "programmet"). 
Artikel 2 
Formålet med det i artikel 1 omhandlede program er at 
a) opstille en referenceramme på fællesskabsplan for statistikker over 
forskning, udvikling og innovation gennem fastlæggelse af de mest 
hensigtsmæssige begreber og metoder til støtte for Fællesskabets politik 
på de pågældende områder og for at tilgodese behovene hos nationale, 
regionale og lokale myndigheder, internationale organisationer, 
erhvervsdrivende, faglige sammenslutninger og offentligheden; 
b) udarbejde et statistisk informationssystem på fællesskabsplan for 
forskning, udvikling og innovation; 
c) fremme og støtte harmoniseringen af statistikker over forskning, 
udvikling og innovation i medlemsstaterne; 
d) lette udbredelsen af sammenlignelig information. 
Artikel 3 
Med henblik på at nå de i artikel 2 omhandlede mål udføres følgende opgaver 
af Kommissionen i overensstemmelse med handlingsplanen i bilaget: 
a) analyse og vurdering af brugernes behov for statistikker over forskning, 
udvikling og innovation afhængigt af gennemførligheden og under hensyn 
til nytteværdien i forhold til omkostningerne med henblik på fastlæggelse 
af aktioner og prioriteringer; 
b) om nødvendigt forbedring af den eksisterende metodologiske ramme; 
c) påvisning af eksisterende statistisk information om forskning, udvikling 
og innovation; 
d) etablering af organisatoriske og tekniske bestanddele i et statistisk 
informationssystem på fællesskabsplan for forskning, udvikling og 
innovation; 
e) udførelse af pilotundersøgelser; 
f) udvikling af grundlæggende statistiske redskaber. 
Kommissionen anvender eksisterende informationskilder, instrumenter og 
procedurer for at udføre disse opgaver. 
9--
Artikel 4 
Medlemsstaterne undersøger og analyserer de vigtigste nationale brugeres 
behov for fællesskabsstatistikker over forskning, teknologisk udvikling og 
innovation og fremsender disse oplysninger til Kommissionen inden otte 
måneder efter vedtagelsen af denne beslutning. Kommissionen koordinerer disse 
aktiviteter. 
Artikel 5 
Med henblik på de i artikel 3 omhandlede opgaver fremsender medlemsstaterne 
eksisterende statistikker over forskning, udvikling og innovation til 
Kommissionen og giver den alle oplysninger, den måtte få brug for vedrørende 
den metodologi, der er anvendt til indsamling af disse statistikker. Dette 
gælder også data, der i henhold til national lovgivning anses som fortrolige; 
disse data angives som sådanne. 
Artikel 6 
(a) Kommissionen forelægger Rådet en foreløbig rapport i 1995 og 
fremsætter i givet fald de forslag, den anser for hensigtsmæssige, 
særlig vedrørende den i artikel 3, litra b), omhandlede metodologiske 
ramme og gennemførelsen af et system baseret på denne metodologi, med 
henblik på regelmæssig indsamling af harmoniserede statistikker over 
forskning, udvikling og innovation, samt for at imødekomme behovene i 
forbindelse med Fællesskabets politik inden for forskning, 
teknologisk udvikling og innovation og behovet for data opdelt på 
regioner med henblik på strukturpolitik, 
(b) Kommissionen forelægger en endelig rapport i 1997 for på dette 
tidspunkt at vurdere resultaterne af de i artikel 3 omhandlede 
opgaver. 
Artikel 7 
Denne beslutning er rettet til medlemsstaterne. 
Udfærdiget i Bruxelles, den På Rådets vegne 
Bilag 
Handlingsplan for 
udvikling af fællesskabsstatistikker over 
forskning, udvikling og innovation 
a) Analyse og vurdering af brugernes behov for statistikker over forskning, 
udvikling og innovation. 
Formålet er at indsamle oplysninger om og analysere de vigtigste brugeres 
behov; ved de vigtigste brugere forstås Fællesskabets institutioner, 
CREST, nationale, regionale og lokale myndigheder, internationale 
organisationer og erhvervsdrivende. 
For at lette den langsigtede planlægning og for at få konvergens mellem 
det statistiske arbejde på fællesskabsplan og på internationalt, 
nationalt og regionalt plan tages der ved analysen hensyn til behovene på 
lang sigt. 
b) Om nødvendigt forbedring af den eksisterende metodologiske ramme. 
Formålet er at opstille en referenceramme for statistikker over 
forskning, udvikling og innovation, både for eksisterende data på 
nationalt plan og for indsamling af supplerende data på fællesskabsplan. 
Ved hjælp af referencerammen forøges datasammenligneligheden mellem de 
enkelte medlemsstater. 
Metodologien vil blive videreudviklet i nært samarbejde med OECD og inden 
for OECD's rammer for at drage nytte af de resultater, denne organisation 
allerede har opnået på området, og for at sikre sammenlignelighed med 
tredjelande. Findes der ikke allerede en hensigtsmæssig og anvendelig 
metodologi, tager Kommissionen initiativ til at udvikle rammen under 
hensyntagen til Fællesskabets særlige behov. 
Metodologien vil blive anvendt som det grundlæggende 
harmoniseringsredskab for udvikling af officielle fællesskabsstatistikker 
over forskning, udvikling og innovation, og som anbefalet ramme for 
uofficielle statistikker. 
Videreudvikling af metodologien vil ske i form af vejledninger, som vil 
blive vedtaget på fællesskabsplan. 
c) Påvisning af eksisterende statistisk information om forskning, udvikling 
og innovat ion. 
Med henblik på udvikling af metodologien og informationssystemet må der 
foretages undersøgelser for at fastslå mængden af eksisterende 
information om forskning, udvikling og innovation. Formålet med 
undersøgelsen er at påvise omfanget af tilgængelige data i 
medlemsstaterne og forskellene mellem medlemsstaterne. Denne viden er 
nødvendig for at kunne indsamle identiske og sammenlignelige data. Det 
vil fremgå af en sådan undersøgelse, hvor der skal gøres en særlig 
indsats for at fremme og støtte harmoniseringen af statistikker over 
forskning, udvikling og innovation. 
-1-
d) Etablering af organisatoriske og tekniske bestanddele i et europæisk 
statistisk informationssystem for forskning, udvikling og innovation. 
Der vil blive lagt vægt på følgende: 
Ressourcer: 
Finansieringsmåder for forsknings- og udviklingsaktiviteter (både 
private og offentlige). 
Forsknings- og udviklingspersonale efter kvalifikationer. 
Udgifter til forskning og udvikling efter sektorer (virksomheder, 
staten, højere uddannelse). 
Resultater: 
- Teknologisk innovation i virksomhederne 
Udveksling af højteknologiske produkter og tjenesteydelser. 
Efter behov udføres der også arbejde vedrørende forskningens direkte 
udslag i patenter og bibliografi. 
Dataene klassificeres ifølge fællesskabsnomenklaturer (NABS, NACE Rev. 1 
osv.). Der vil blive lagt særlig vægt på regionale synsvinkler. 
Dataene oplagres i databaser, som indeholder: 
1) harmoniserede data om forskning, udvikling og innovation; 
2) nationale data, indsamlet efter nationale fremgangsmåder, som endnu 
ikke fuldt ud er harmoniserede; 
3) data, indsamlet af Kommissionen. 
e) Udførelse af pilotprojekter. 
For at få flere tilgængelige data om forskning, udvikling og innovation 
kan det være nødvendigt at udføre pilotundersøgelser for at afprøve, om 
visse former for dataindsamling kan gennemføres. Ved pilotundersøgelserne 
forberedes en regelmæssig indsamling baseret på metodologien. 
Pilotundersøgelserne udføres i overensstemmelse med de begreber og 
metoder, der er udviklet i metodologien. 
f) Udvikling af grundlæggende statistiske redskaber. 
Der skal udvikles grundlæggende statistiske redskaber for så vidt muligt 
at forenkle indsamlingsprocedurerne for dataleverandørerne, samtidig med 
at datakvaliteten sikres. De statistiske redskaber omfatter registre, 
EDI-teknik (electronic data interchange), klassifikationssystemer, 
stikprøver, spørgeskemaer, redskaber til behandling af indsamlede data, 
dataanalysesystemer. 
FINANSIERINGSOVERSIGT 
AFSNIT 1: FINANSIERING 
1. Projekteta navn 
De Europæiske Fællesskabers statistiske program (1993-1997). 
2. Budgetposter 
Finansielt overslag - rubrik 4. Andre politikker 
Undersektion B - Forbrugere, indre marked, industri og innovation 
Kapitel B5-60 - Statistiske oplysninger vedrørende gennemførelsen af 
det indre marked og foranstaltninger i tilknytning til Fællesskabets 
politikker 
Budgetpost B 5 - 6000 (tidligere B5-600, 10, 20, 30) 
Budgetpost B 8 - 5900 (tidligere B8-5900, 10, 20, 30) 
3. Retsgrundlag 
Traktatens artikel 213 
4. Beskrivelse af projektet 
4.1 Projektets formål 
a) at undersøge og vurdere brugernes behov for statistikker over 
forskning, udvikling og innovation 
b) om fornødent at forbedre de eksisterende metodologiske rammer 
c) at klarlægge, hvilke statistiske oplysninger der eksisterer om 
forskning, udvikling og innovation 
d) at etablere de organisatoriske og tekniske led i et statistiske 
informationssystem på fællesskabsplan for forskning, udvikling og 
innovation 
e) at iværksætte pilotundersøgelser 
f) at udvikle grundlæggende statistiske redskaber 
4.2 Varighed 
Der er tale om et kortvarigt projekt. 
~1i~ 
4.3 Projektets målgruppe 
Fællesskabets institutioner, offentlige myndigheder i medlems­
staterne, beslutningstagere i medlemsstaterne (økonomiske og'sociale 
forhold) samt forskningsinstitutioner, universiteter og medieverdenen 
vil kunne drage nytte af projektet. 
5. Klassifikation af udgifter og indtægter 
5.1 Ikke-obligatoriske udgifter 
5.2 Opdelte/ikke-opdelte bevillinger 
5.3 Planlagte indtægter: INGEN 
6. Udgifts- og indtægtstyper 
6.1 100%-tilskud 
NEJ - Kommissionens bidrag repræsenterer kun mellem 1 og 5% af de 
relle omkostninger ved dataindsamlingen, idet Kommissionens 
statistiske arbejde i høj grad gennemføres på grundlag af 
nærhedsprincippet. Ikke desto mindre er udgiften af stor 
vigtighed for stimulering af standardiseringen af indsamlede 
data samt disses bearbejdning og overgivelse til Eurostat. 
6.2 Tilskud til samfinansiering med andre midler fra den offentlige 
og/eller private sektor 
JA - samfinansiering med den offentlige sektor over de nationale 
statistiske kontorers budgetter (indtægter fra salg af 
statistiske produkter og fra erhvervsfinansierede 
undersøgelser). 
6.3 Rentegodtgørelse 
INGEN 
6.4 Andet 
INTET 
6.5 Eventuel delvis eller fuldstændig tilbagebetaling af Fællesskabets 
økonomiske bidrag i tilfælde af, at projektet bliver en økonomisk 
succes 
NEJ 
6.6 Projektets eventuelle konsekvenser hvad angår indtægter 
INGEN 
- 2 -
7. Økonomisk indvirkning på interventionsbevillingerne (del B i budgettet) 
7.1 Metode anvendt ved udregningen af de samlede omkostninger ved 
projektet: 
Samlede omkostninger, der afholdes 
over 1993-budgettet 400 000 ECU 
heraf: 
Tjenesteydelser (studier, analyser, dataforvaltning) 320 000 ECU 
7.2 "Minibudgettets" del af de samlede omkostninger: 
B8-5900 80 000 ECU 
7.3 Vejledende tidsplan for forpligtelses- og betalingsbevillinger 
(1 000 ECU) 
Regnskabsår FB BB 
1993 400 280 
1994 120 
8. Planlagte kontrolforanstaltninger 
a) De af Kommissionen indgåede kontrakter og aftaler giver udelukkende 
anledning til betaling på basis af opnåede resultater. 
b) Statistisk information betragtes som et objektivt vurderingsværktøj, 
der kan bruges i forbindelse med Fællesskabets handlingsprogrammer, 
og bidrager på denne måde til en styrkelse af 
kontrolforanstaltningerne. 
- 3 -
~\h-
AFSNIT 2: ADMINISTRATIVE UDGIFTER (del A i budgettet) 
1. Projektets konsekvenser for antallet af ansatte i Kommissionen 
Det er primært kontor GO i GD 34 (direkte under generaldirektøren), der 
er involveret i projektet (Fortegnelse over Tjenestegrene af 01.01.1991) 
personale: 2 ansatte pr. 01.01.1991 
anmodning om 3 medarbejdere over 1993-budgettet 
anmodning om 1 medarbejder over 1994-budgettet 
anmodning om 2 medarbejdere over 1995-budgettet 
2. Drifts- og personaleudgifter 
I forhold til det antal ansatte (2 medarbejdere pr. 01.01.1991), der er 
afsat til projektet. 
- 4 -
u 
AFSNIT 3: COST/BENEFIT-ANALYSE 
1. Formål og overensstemmelse med finansieringsplanen 
1.1 Formål med det foreslåede projekt 
- Statistik over forskning og udvikling: 
Statistikker fra såvel offentlige som private kilder vedrørende 
forskning og udvikling samt statistikker over teknologisk 
innovation. 
1.2 Overensstemmelse med generaldirektoratets finansieringsplan for de 
pågældende år 
JA 
1.3 Formålets overensstemmelse med et mere generelt formål i 
generaldirektoratets finansieringsplan 
Generelt formål: EF*s statistiske program for perioden 1993-1997. 
2. Begrundelse for projektet 
2.1 Begrundelse for det valgte projekt i forhold til andre muligheder, 
hvormed de samme mål kunne nås 
Der skal med dette projekt opnås 4 resultater: 
det skal skaffe institutionerne den kvantitative viden, der er 
nødvendig for at opstille, følge og vurdere enhver handlingsplan 
i overensstemmelse med artikel 3, stk. 2, i finansforordningen. 
Projektet bidrager således til en mere effektiv og relevant 
udnyttelse af Fællesskabets budget. 
det skal give de offentlige myndigheder i medlemsstaterne 
sammenlignelig statistik for samtlige medlemsstater, således at 
de kan vurdere og kontrollere udviklirgen af EF-programmer og 
medlemsstaternes F&U-politik. 
det skal give beslutningstagere i Fællesskabet (på politisk, 
økonomisk og socialt plan) de kvantitative oplysninger, der er 
nødvendige for at kunne træffe og vurdere beslutninger på 
forskellige aktivitetsområder. Det udgør således et væsentligt 
led i det europæiske informationsmarked. 
det skal give videnskabelige miljøer de oplysninger, der er 
nødvendige for at opnå fremskridt inden for analyse af og 
kendskab til økonomiske og sociale aspekter af den forskning, 
udvikling og innovation, der finder sted i Fællesskabet. 
- 5 -
HS"-
a) Omkostninger 
Finansieringen af projektet påhviler i første række 
medlemsstaterne (afsnit 1, punkt 6.1.), der råder over allerede 
veludviklede procedurer for indsamling og bearbejdning. Hvis 
Kommissionen skulle finansiere programmet fuldt ud, ville 
omkostningerne blive yderst høje, og resultatet ville givetvis 
blive mindre pålideligt. 
b) Afledte virkninger 
Indsamlingen af statistisk information er baseret på meget 
decentraliserede strukturer, og de nationale systemer har 
ansvaret i den enkelte medlemsstat. Fællesskabets statistiske 
program er herved en integrerende del af de nationale statistiske 
programmer og bidrager på denne måde til udvikling af et 
"europæisk statistisk samarbejdsområde". 
c) Multiplikatorvirkninger 
Udvikling i retning af et europæisk statistisk samarbejdsområde 
og hermed mod en større integration på fællesskabsplan af de 
nationale statistiske systemer. 
3. Opfølgning og vurdering af projjektet 
3.1. Kvalitetsvurdering 
Opfølgning af praktiske målsætninger ud fra de fastsatte 
vurderingskriterier, periodiske oversigter og den årlige rapport 
om programmets gennemførelse. 
3.2. Årsrapport om programmets gennemførelse 
Gennemførelsen af det statistiske program følges til stadighed op 
på basis af en række fastsatte vurderingskriterier, der for hvert 
enkelt projekt fastsætter praktiske målsætninger og omfanget af 
nødvendige ressourcer på basis af planlægnings-/gennem-
førelsesprincippet. I begyndelsen af hvert år udarbejder Eurostat 
en rapport om, hvilke fremskridt der er gjort inden for 
programmet det foregående år. Rapporten indeholder tre dele: 
en sammenfatning af årets vigtigste foranstaltninger for 
hvert enkelt område, 
en beskrivelse for hvert enkelt projekt af den fastsatte 
målsætning og de opnåede resultater, 
statistik vedrørende udnyttelsen af menneskelige, økonomiske 
og administrative ressourcer samt edb-ressourcer det 
foregående år. 
I Rådets beslutning fastsættes, at der skal udarbejdes en rapport 
om programmets gennemførelse. 
Bilag: 
1) Minibudget 
2) Tidsplan 
- 6 -
BUDGETPOSTER, HVORTIL DER ER KNYTTET MINIBUDGETTER Bilag 1 
i 1 000 ECU 
Budget­
post PROJEKT 
Støtte- og tillaegøudgifter 
til B5-6000 
B8-5900 | EF's statistiske 
program 1993 Minibudget 
i alt 
(til orien­
tering) 
80 000 KONTOBETEGNELSER 
Infrastrukturudgifter 
20 
Personale­
udgifter 
60 000 30 
Drifts­
udgifter 40 
Udgifter, der 
afholdes direkte 
af generaldirek­
toraterne 41 
Udgifter, der 
afholdes af 
GD IX (1) 50 
Udgifter til 
information 
og publika­
tioner 
20 000 
J L Forventet antal 
ansatte 
-1?--
Bilag 2 
Forventet tidsplan for hhv. forpligtelser og betalinger 
Art. B5-6000 - Opdelte bevillinger -
i 1 000 ECU 
FORPLIGTELSER 
4. Bevillinger 1993 400 BETALINGER 
1993 
280 1994 
120 

ISSN 0254-1459 
KOM(92) 91 endelig udg. 
DOKUMENTER 
DA 17 
Katalognummer: CB-CO-92-104-DA-C 
ISBN 92-77-42028-6 
Kontoret for De Europæiske Fællesskabers Officielle Publikationer 
Lr2985 Luxembourg